**Télváró – hóváró**

*Online olvasás- és rajz-technikaóra interaktív feladatokkal 2. osztályosoknak*

**1. Hópihe**

Nézz meg egy rövid versfilmet, amin Mórocz Adrienn szavalja Szabó T. Anna *Hópihe* című versét, és közben Rofusz Kinga illusztrációját láthatod.

***Szabó T. Anna: Hópihe***

<https://www.youtube.com/watch?v=s3QsfXehGJE>

A versekben a költők sokszor a megszokottól eltérő kifejezéseket, költői képeket használnak. Húzd össze az egymáshoz tartozó, egymást magyarázó kifejezéseket a *Hópihe – kifejezések* című tankockán, majd keresd meg ezeket Szabó T. Anna versében is!

***Hópihe – kifejezések***

<https://learningapps.org/watch?v=pc0g4v7c521>

Tudtad, hogy a valóságban két hópehely sem egyforma? A *Hópelyhek* című tankockán azért megtalálhatod minden hópehelynek a párját, mivel ez egy memóriajáték. Keresd meg a párokat!

***Hópelyhek***

<https://learningapps.org/16613796>

**2. A madáretető madarai**

*A madáretető madarai* című tankockán sokféle madarat láthatsz. De felismered-e, hogy melyek a cinegék? Először próbáld meg a csoportosítást önállóan, majd nézd meg a madarak nevét az i-betű alatt!

***A madáretető madarai***

<https://learningapps.org/watch?v=p3tfserjt21>

Biztosan láttál már madáretetőt, és talán azt is tapasztaltad, amikor szinte zsibong az etető a sok madártól. Gyárfás Endre ezt a pillanatot örökíti meg *Cinkenép* című versében. Olvasd el a szöveggyűjteményből, majd válogasd szét a *Cinkenép – csoportosítás* című tankockán, mit csinál a cinkenép, és mit teszek én, a versbeszélő!

***Cinkenép – csoportosítás***

<https://learningapps.org/watch?v=p5jjq218c21>

A versben lehetnek olyan szavak és kifejezések, amiket nem biztos, hogy értesz. Ellenőrizd a tudásodat! Párosítsd a szavakat, kifejezéseket a jelentésükkel a *Cinkenép – szómagyarázat* című tankockán!

***Cinkenép – szómagyarázat***

<https://learningapps.org/watch?v=pbg3emag521>

A madáretetésnek is megvannak a maga szabályai. Ha nem megfelelő ételt szórsz ki a madaraknak, akkor megbetegedhetnek. Tudod-e, hogy mi a cinkék tápláléka? Ellenőrizd tudásodat a *Cinegeétlap* című tankockán, rendezd két csoportba az ételeket aszerint, hogy mit ehetnek a cinkék, és mit nem.

***Cinegeétlap***

<https://learningapps.org/watch?v=pcnd1885a21>

**3. Első hó köszöntő**

Hallgasd meg Csanádi Imre *Első hó köszöntő* című versét, majd olvasd is el (a videofilm alatt megtalálod).

***Csanádi Imre: Első hó köszöntő***

<https://www.youtube.com/watch?v=88RsZ8ZYCEg>

Mi mindennek nevezi a havat a költő? Egészítsd ki a verset az *Első hó köszöntő* című tankockán a megfelelő kifejezésekkel! Azután írj egy saját verset a füzetedbe úgy, hogy a hiányzó szavak, kifejezések helyére te magad írsz új szavakat!

<https://learningapps.org/watch?v=pomufe8uk21>

Ha nem vagy benne biztos, mi a fejkötő, keszkenő, olvasd el a szómagyarázatokat:

*Fejkötő:* főkötő; áll alatt megköthető, fejet borító, puha, női fejfedő.

*Keszkenő:* díszesebb kendő, kendőcske (lehet csipkés is).

**4. Hópehelycsipke**

Csipketerítőt biztosan láttál már. A csipke apró mintás, lyukacsos textília, nézz meg egy szép darabot!

***Csipkedísz (Csetnek)***

<https://hu.wikipedia.org/wiki/Csipke#/media/F%C3%A1jl:Csetneki_Crochet_Lace_from_Slovakia.jpg>

Készíts fehér lapból, papírkivágással hópelyhet, ami olyan, mint egy csipketerítő. Az ajánlott videón muffinpapírból készülnek a hópelyhek. Ha figyelmesen végignézed, egyedül is kipróbálhatod.

***Papír hópehely***

<https://www.youtube.com/watch?v=GDVgxwMx8dc>

Érdemes egyszerű bevagdosással kezdeni. Majd jöhetnek a könnyebb és nehezebb minták.

Alapszabály: A behajtott él mentén több bevágást is tehetsz, de az élből mindig maradjon, ami összetartja a lapot.

Hópehelymintákat a *Színes ötletek* blogon is találsz:

<https://szinesotletek.reblog.hu/hopelyhek>